डायना के फ्लैट में लौटेंगे प्रिंस हैरी और विलियम  
प्रिंस विलियम और हैरी ने अपनी मां डायना के उस फ्लैट में लौटने का फैसला किया है, जहां उन्होंने अपनी मां के साथ अपना बचपन बिताया था।
प्रिंस विलियम और हैरी ने अपनी मां डायना के उस फ्लैट में लौटने का फैसला किया है, जहां उन्होंने अपनी मां के साथ अपना बचपन बिताया था। इस घर से दोनों का भावनात्मक लगाव है। राजकुमारी डायना की 1997 में एक कार हादसे में पेरिस में मौत हो गई थी।  दोनों राजकुमार केनसिंग्टन पैलेस स्थित अपार्टमेंट का इस्तेमाल धर्मार्थ कार्यों के लिए करके अपनी मां की सामाजिक सरोकार की विरासत को आगे बढ़ाएंगे और इस घर को फिर से ए हाउस ऑफ ज्वाय अगेन के रूप में तब्दील करेंगे।  डायना की मौत के बाद से डायना का आठ और नौ नंबर का अपार्टमेंट खाली पड़ा है, लेकिन अब आठ नंबर के अपार्टमेंट के जीर्णोद्धार का काम शुरू कर दिया गया है, जहां दोनों राजकुमार 2013 में लौटेंगे। शाही परिवार के एक प्रवक्ता ने इस खबर की पुष्टि की कि विलियम और हैरी इस अपार्टमेंट का इस्तेमाल धर्मार्थ कार्यों के लिए करेंगे।